LAOAG CITY – Dead on arrival iti Gov. Roque Ablan Sr. Memorial Hospital ti ama idinto Laoag City General Hospital ti anak na a naiyakar iti Mariano Marcos Mem Hospital and Medical Center idiay Batac City kalpasan a napaltopaltogan da iti sakop ti Brgy. Sta Maria ditoy syudad ti Laoag.
Nabigbig ti natay a ni Barangay Kagawad Jessie Jacinto Sr. idinto a ti nasugatan nga anak na ket ni Jackylyn Balino, agtawen ti 27, agpada nga agindeg iti nadakamat a barangay.
Segun ken ni Dr Ricarte Caday ti nadakamat nga ospital, lima dagiti tama ti paltog iti nadumaduma a paset ti bagi natay a biktima nangnangruna iti ulo na idinto a natamaan met ti bala ti paltog ti luppo ti anak na.
Inbutaktak ti natiliw a suspek a ni Lucky Bar Maximo a taga Brgy Buena Suerte, Cauayan City, Isabela nga adda ti nakinegosasyon kadagiti kakadua na a saan nan nga innaganan pay a bayadan na dagitoy ti 25 ribu a pisos tapno papatayen da ti barangay kagawad.
Binigbig na ti nangpaltog kadagiti biktima a ni Michael Rumbaoa, taga Brgy Cabaroan, Bacarra, Ilocos Norte ken ti maysa pay a kadua da a suspek a ni Jonathan Zapata, agtawen ti 42 ken taga Brgy Camalaniogan, Lallo, Cagayan
Nupay kasta, agingga kadagitoy a gundaway ket an-anupen pay laeng dagiti otoridad da Rumbaoa ken Zapata.
ilo_Latn ilo_Latn ilo_Latn ilo_Latn ilo_Latn ilo_Latn